На основу члана 4. Закона о култури ("Службени гласник РС", број 72/2009, 13/2016 и 30/2016) и члана 37. Статута Града Ниша ("Службени лист Града Ниша", брoj 88/2008 и 143/2016), Скупштина Града Ниша, на седници одржаној дана \_\_\_\_\_\_\_\_\_, донела је

 **О Д Л У К У**

**O ИЗМЕНАМА ОДЛУКЕ О МАНИФЕСТАЦИЈАМА И ПРОГРАМИМА У ОБЛАСТИ КУЛТУРЕ ОД ЗНАЧАЈА ЗА ГРАД**

 **Члан 1.**

У Одлуци о манифестацијама и програмима у области културе од значаја за Град

(''Службени лист Града Ниша'', број 7/2012 – пречишћен текст, 44/2015,115/2016), члан 16. став 1. мења се и гласи:

„Савет манифестације доставља Секретаријату надлежном за послове културе програм и финансијски план на које секретаријат даје сагласност уз прибављено мишљење секретаријата надлежног за послове финансија.

 **Члан 2.**

У члану 16. став 2., члану 21. cтав 5., члану 24. cтав 7., члану 27. cтав 1., члану 34., члану 35. cтав 2., члану 36. cтав 2. и члану 37., речи „управа надлежна за послове културе“ у одговарајућем падежу, замењују се речима „секретаријат надлежан за послове културе“ у одговарајућем падежу.

 **Члан 3.**

Члан 29. мења се и гласи:

 “Учесник на конкурсу уз пријаву прилаже решење о упису у одговарајући регистар, ако је правно лице, или фотокопију личне карте и решење о упису у одговарајући регистар привредног субјекта преко кога ће бити реализован пројекат, ако је физичко лице.“

 **Члан 4.**

Члан 31. мења се и гласи:

„Пре одлучивања о избору пројеката и износима средстава из буџета Града којима ће се финансирати односно суфинансирати изабрани пројекти, Комисија може учесницима на конкурсу сугерисати да изврше одређене модификације предлога пројеката и финансијског плана пројеката, које учесник конкурса може да прихвати.

 **Члан 5.**

Члан 32. став 1. мења се и гласи:

„После спроведеног конкурса, Комисија доноси одлуку о избору пројеката и износима средстава из буџета Града којима ће се финансирати, односно суфинансирати изабрани пројекти, на основу које ће Градоначелник донети решење о финансирању, односно суфинансирању пројеката у култури, као и пројеката уметничких, односно стручних и научних истраживања у култури Града Ниша.

 **Члан 6.**

Овлашћује се Служба за послове Скупштине Града да сачини и објави пречишћен текст Одлуке о манифестацијама и програмима у области културе од значаја за Град.

**Члан 7.**

Ова одлука ступа на снагу осмог дана од дана објављивања у "Службеном листу Града Ниша".

Број:

У Нишу,

 **СКУПШТИНА ГРАДА НИША**

Председник

 Мр Раде Рајковић

**О б р а з л о ж е њ е**

 Одредбом члана 4. Закона о култури („Службени гласник РС" број 72/2009, 13/2016 и 30/2016) прописано је: „Јединица локалне самоуправе стара се о задовољавању потреба грађана у култури на својој територији и уређује поједина питања од интереса за своје грађане, као и начин њиховог остваривања, у оквиру права и обавеза утврђених Уставом и законом.“

У циљу усаглашавања са Статутом Града Ниша („Службени лист Града Ниша“, број 88/2008 и 143/2016) и Одлуком о градској управи града Ниша („Службени лист Града Ниша“, број 143/2016), у Одлуци о манифестацијама и програмима у области културе од значаја за Град, реч „управа“ замењује се речју „секретаријат“.

Ради усаглашавања са Законом о култури, потребно је изменити и члан 31. Одлуке о манифестацијама и програмима у области културе од значаја за Град.

 Имајући у виду напред наведено, Секретаријат за културу израдио је нацрт одлуке као у диспозитиву.

 Секретар Секретаријата

 за културу и информисање

 \_\_\_\_\_\_\_\_\_\_\_\_\_\_\_\_\_\_\_\_

 Небојша Стевановић

**ЧЛАНОВИ ОДЛУКЕ КОЈИ СЕ МЕЊАЈУ**

 Члан 16.

 Савет манифестације доставља управи надлежној за послове културе програм и финансијски план на које управа даје сагласност уз прибављено мишљење управе надлежне за послове финансија.

Савет манифестације, у року од 30 дана од завршетка манифестације, подноси управи надлежној за послове културе извештај о реализацији програма и финансијски извештај манифестације.

 Рад Савета манифестације је доступан јавности.

 Члан 21.

 Савет за културно стваралаштво образује Градоначелник из реда лица која су се истакла својом професијом или радом у области културе.

 Савет за културно стваралаштво има председника и 8 чланова.

 Решењем о образовању Савета одређује се његов делокруг рада и мандат.

 Рад чланова Савета за културно стваралаштво је волонтерски и доступан јавности.

 За потребе Савета за културно стваралаштво стручне, организационе и административно-техничке послове обавља управа надлежна за послове културе.

Члан 24.

Конкурс за избор пројеката у култури, као и пројеката уметничких, односно стручних и научних истраживања у култури Града, расписује Градоначелник, за сваку наредну буџетску годину најкасније до 1. октобра текуће године.

Конкурс спроводи Комисија за избор пројеката у култури (у даљем тексту: Комисија), коју образује Градоначелник из реда лица која су се истакла својом професијом или радом у области културе.

Комисија се у свом раду руководи начелима културног развоја утврђених Законом, Стратегијом и Планом развоја културе.

Комисија има председника и 6 чланова.

Решењем о образовању Комисије одређује се њен делокруг рада и мандат.

Рад чланова Комисије је волонтерски и доступан је јавности.

За потребе Комисије стручне, организационе и административно-техничке послове обавља управа надлежна за послове културе.

Члан 27.

Пријава на конкурс и пројекат се подносе преко управе надлежне за послове културе на обрасцима који се преузимају са сајта Града.

Неблаговремене и непотпуне пријаве на конкурс, као и пријаве оних учесника на конкурсу који су у претходној години остварили право на финансирање, односно суфинансирање пројеката средствима из буџета Града, а нису поднели извештај о реализацији пројекта, Комисија неће разматрати.

 Члан 29.

 Учесник на конкурсу уз пријаву прилаже решење о упису у одговарајући регистар, ако је правно лице или фотокопију личне карте, ако је физичко лице.

 Члан 31.

 Пре доношења предлога пројеката и предлога износа средстава из буџета Града којима ће се финансирати односно суфинансирати изабрани пројекти, Комисија може учесницима на конкурсу сугерисати да изврше одређене модификације предлога пројеката и финансијског плана пројеката, које учесник конкурса може да прихвати.

 Члан 32.

После спроведеног конкурса, Комисија утврђује предлог пројеката и предлог износа средстава из буџета Града којима ће се финансирати, односно суфинансирати изабрани пројекти и доставља га Градоначелнику на коначно одлучивање.

Резултати конкурса се објављују у средствима јавног информисања и на сајту Града.

Члан 34.

Носилац пројекта из члана 33. ове одлуке, дужан је да у року од 30 дана по завршетку пројекта, а најкасније до краја текуће године, поднесе извештај о реализацији пројекта са доказима о наменском коришћењу средстава, Градоначелнику преко управе надлежне за послове културе, која прати реализацију пројеката.

Члан 35.

 Град може бити организатор или суорганизатор манифестација, програма и пројеката у области културе у оквиру сарадње са јединицама локалне самоуправе и локалним властима других држава, односно удружењима локалне самоуправе и међународним и регионалним организацијама локалних власти.

 Одлуку о учешћу, организацији и финансирању манифестација, програма и пројеката из става 1. овог члана доноси Градоначелник на предлог Савета за културно стваралаштво или управе надлежне за послове културе.

 За манифестације, програме и пројекте из става 1. овог члана средства се обезбеђују у буџету Града за област културе, од спонзора и донатора.

Члан 36.

 Град може закључивати уговоре о финансирању, односно суфинансирању програма и пројеката у култури и без конкурса, ако се ради о изузетно значајним програмима и пројектима, које није било могуће унапред планирати, с тим да се за те намене може ангажовати највише до 25% на годишњем нивоу од укупне масе одговрајућих буџетских средстава за текућу годину.

На предлог Савета за културно стваралаштво или управе надлежне за послове културе, уговор о финансирању, односно суфинансирању програма и пројеката у области културе, из става 1. овог члана, закључује Градоначелник или лице које он овласти.

 Члан 37.

 Градоначелник може, на предлог Савета за културно стваралаштво, или управе надлежне за послове културе, да донесе акт о покровитељству манифестација, програма и пројеката који се не финансирају, односно суфинансирају из буџета Града.